

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MARTINSKA VES

OPĆINSKI VIJEĆE

KLASA: 402-08/25-01/80

URBROJ: 2176-15-01/1-25-1

U Martinskoj Vesi, 10.prosinca 2025. godine

Na temelju članka 34. Statuta Općine Martinska Ves („Službeni vjesnik“, broj 42/13, 38/14, 5/18, 6/20, 12/21), Općinsko vijeće Općine Martinska Ves na svojoj 4. sjednici održanoj 10. prosinca 2025. godine donosi sljedeću

**ODLUKU**

**o sufinanciranju troškova smještaja djece s**

**područja Općine Martinska Ves u dječjim vrtićima**

**Članak 1.**

Odlukom o sufinanciranju troškova smještaja djece s područja Općine Martinska Ves u dječjim vrtićima (u daljnjem tekstu: Odluka) utvrđuju se korisnici sufinanciranja smještaja djece u dječjim vrtićima, iznosi sufinanciranja te način sufinanciranja troškova smještaja djece s područja Općine Martinska Ves (u daljnjem tekstu: Općina) u dječjim vrtićima u 2026. godini.

**Članak 2.**

Pravo na sufinanciranje Općine u sufinanciranju troškova smještaja djece u dječjim vrtićima za djecu koja nisu upisana u Dječji vrtić Martinska Ves imaju roditelji ili jedan roditelj (samohrani roditelj ili roditelj s kojim dijete živi) odnosno skrbnici (u daljnjem tekstu: korisnici usluga) s prebivalištem na području Općine za djecu s prebivalištem na području Općine u dječjim vrtićima.

**Članak 3.**

Korisnicima usluga smještaja djece u dječjim vrtićima Općina sufinancira cijenu smještaja za programe predškolskog odgoja i obrazovanja u iznosu od 50% ekonomske cijene dječjeg vrtića, a najviše do 135,00 eura mjesečno po djetetu.

**Članak 4.**

U svrhu ostvarivanja prava iz ove Odluke korisnici usluga obvezni su Jedinstvenom upravnom odjelu Općine podnijeti pisani zahtjev, uz prilaganje sljedećih isprava:

* Uvjerenje o prebivalištu za dijete koje se upisuje ili je upisano u dječji vrtić
* Preslika osobne iskaznice za oba roditelja (skrbnika) ili samohranog roditelja
* Ugovor sa predškolskom ustanovom/dječjim vrtićem ili Potvrda iste o upisu djeteta u kojima je navedena puna mjesečna ekonomska cijena dječjeg vrtića za smještaj djeteta za koje se podnosi zahtjev

**Članak 5.**

Sredstva sufinanciranja za korisnike usluga koji na to ostvare pravo, uplaćuju se predškolskoj ustanovi/dječjem vrtiću po dostavljenom dokazu o uplati ostatka ugovorene cijene.

U slučaju eventualne već izvršene uplate ukupne ugovorene cijene, prije podnošenja zahtjeva Općini Martinska Ves za sufinanciranje, sredstva će se uplatiti na račun roditelja/skrbnika djeteta/podnositelja zahtjeva uz prilaganje dokaza o ukupnom uplaćenom iznosu predškolskoj ustanovi/dječjem vrtiću.

**Članak 6.**

Korisnik usluga dužan je odmah, a najkasnije u roku od 8 dana od nastanka promjene, prijaviti Jedinstvenom upravnom odjelu Općine svaku promjenu činjenice odnosno okolnosti koje bi utjecala na ostvarivanje prava iz ove Odluke.

U slučaju da korisnici usluga ne prijave nastalu promjenu, dužni su sami snositi sve troškove te Općini nadoknaditi nastalu štetu.

**Članak 7.**

Ova Odluka stupa na osmog dana od dana objave u „Službenom vjesniku“ službenom glasilu Općine Marinska Ves.

|  |  |
| --- | --- |
| PREDSJEDNICA  Tihana Čulinović Barašin, mag.oec. |  |