

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MARTINSKA VES

OPĆINSKI VIJEĆE

KLASA: 402-08/25-01/81

URBROJ: 2176-15-01/1-25-1

U Martinskoj Vesi, 10.prosinca 2025. godine

Na temelju članka 34. Statuta Općine Martinska Ves („Službeni vjesnik“, broj 42/13, 38/14, 5/18, 6/20, 12/21), Općinsko vijeće Općine Martinska Ves na svojoj 4. sjednici održanoj 10. prosinca 2025. godine donosi sljedeću

**O D L U K U**

**o jednokratnim novčanim potporama osnovnoškolskim i srednjoškolskim učenicima s područja**

**Općine Martinska Ves za maturalno putovanje u 2026. godini**

**Članak 1.**

Ovom se Odlukom utvrđuju uvjeti, kriteriji, visina novčane potpore i način ostvarivanja prava na jednokratnu novčanu potporu za osnovnoškolske i srednjoškolske učenike s područja Općine Martinska za maturalno putovanje u 2026. godini.

**Članak 2.**

Sredstva za novčane potpore osiguravaju se u Proračunu Općine Martinska Ves.

**Članak 3.**

Pravo na podnošenje zahtjeva za dodjelu jednokratne novčane potpore imaju:

1. Obitelji/roditelji redovitih učenika osnovne i srednje škole

za učenike koji ispunjavaju slijedeće uvjete i dokazuju ih dostavljajući sljedeće isprave:

* da je državljanin Republike Hrvatske-presliku Domovnice -ukoliko se Zahtjev za potporu podnosi prvi put (za učenika za kojega se traži potpora)
* da imaju prebivalište na području Općine Martinska Ves najmanje šest mjeseci unazad, računajući od dana stupanja na snagu ove Odluke-Potvrda/Uvjerenje o prebivalištu izdano nakon dana stupanja ove Odluke na snagu ili preslika osobne iskaznice ukoliko je iz iste vidljivo da je zadovoljen uvjet o trajanju prebivališta na području općine Martinska Ves
* dokaz o odlasku učenika na maturalno putovanje u 2026. /Ugovor s putničkom agencijom (organizatorom putovanja)
* potvrda osnovne, odnosno srednje škole da razred koji učenik pohađa ide na maturalno putovanje u 2026. godini

Obitelji/roditelji redovitih učenika osnovne i srednje škole traženu dokumentaciju podnose za dijete odnosno učenika za kojega traže novčanu potporu, dok prebivalište na području Općine Martinska Ves dokazuju i za sebe i za dijete (uz dijete, barem jedan roditelj mora imati prebivalište na području općine Martinska Ves)

**Članak 4.**

Općina Martinska Ves novčane potpore dodjeljivat će jednokratno, po učeniku koji ostvari pravo na potporu temeljem ispunjenih uvjeta navedenih u članku 3. Ove Odluke, u iznosu do maksimalno **165 eura** po učeniku (ovisno o ugovorenoj cijeni putovanja) .

Potpora se uplaćuje putničkoj agenciji/organizatoru putovanja po dostavljenom dokazu o uplati ostatka ugovorene cijene putovanja u slučaju jednokratnog plaćanja po ugovoru, odnosno po dostavljenom dokazu o uplati prve rate u slučaju ugovorenog plaćanja na rate.

U slučaju eventualne izvršene uplate ugovorene cijene putovanja, prije podnošenja zahtjeva Općini Martinska Ves za potporu, potpora će se uplatiti na račun roditelja učenika/podnositelja zahtjeva uz prilaganje dokaza o uplaćenom iznosu putničkoj agenciji/organizatoru putovanja.

**Članak 5.**

Zahtjevi za isplate jednokratne novčane potpore podnose se Jedinstvenom upravnom odjelu Općine Martinska Ves, a zaključno do 01. 12. 2026. godine.

Zahtjevu se prilaže dokumentacija navedena u članku 3. Odluke u preslici.

Općina Martinska Ves zadržava pravo uvida u originalnu dokumentaciju priloženu zahtjevu.

Isplate će vršiti Jedinstveni upravni odjel Općine Martinska Ves sukcesivno prema obrađenim zahtjevima koji zadovoljavaju propisne uvjete, a zaključno sa 31.prosinca 2026.godine.

Podnositelji zahtjeva, odnosno zahtjevi koji nisu podneseni u roku naznačenom u stavku 1. ove Odluke, te koji nisu ispunili uvjete i dostavili traženu dokumentaciju iz članka 3. ove Odluke, o neispunjavanju uvjeta i neisplati bit obavješteni pisanim putem, a po isteku roka iz stavka 1. ovog članka.

**Članak 6.**

Ova Odluka stupa na snagu dan nakon objave u „Službenom vjesniku“, službenom glasilu Općine Martinska Ves.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PREDSJEDNICA  Tihana Čulinović Barašin, mag.oec. | | | | | | |  |  |
|  |  |  |  |  |  |  |  |  |