

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MARTINSKA VES

OPĆINSKO VIJEĆE

KLASA: 402-08/25-01/82

URBROJ: 2176-15-01/1-25-1

U Martinskoj Vesi, 10.prosinca 2025. godine

Na temelju članka 34. Statuta Općine Martinska Ves („Službeni vjesnik“, broj 42/13, 38/14, 5/18, 6/20, 12/21), Općinsko vijeće Općine Martinska Ves na svojoj 4. sjednici održanoj 10. prosinca 2025. godine donosi sljedeću

**O D L U K U**

**o jednokratnim novčanim potporama učenicima i studentima s područja Općine Martinska Ves**

**za učeničku/akademsku 2026./2027. godinu**

**Članak 1.**

Ovom se Odlukom utvrđuju uvjeti, kriteriji, visina novčane potpore i način ostvarivanja prava na jednokratne novčane potpore za osnovnoškolske i srednjoškolske učenike, te za studente s područja Općine Martinska za učeničku odnosno školsku, te akademsku 2026./2027. godinu.

**Članak 2.**

Sredstva za novčane potpore osiguravaju se u Proračunu Općine Martinska Ves.

Sredstva iz stavka 1. ovoga članka usmjeravaju se na poticanje školovanja učenika u osnovnim i srednjim školama i studiranje studenata na višim i visokim školama i fakultetima, te na sudjelovanje u troškovima studiranja.

Pod pojmom učenik, u smislu ove Odluke podrazumijeva se redoviti učenik osnovne i srednje škole.

Pod pojmom student, u smislu ove Odluke, podrazumijeva se student koji pohađa redoviti studij.

**Članak 3.**

Pravo na podnošenje zahtjeva za dodjelu jednokratne novčane potpore imaju:

1. Obitelji/roditelji redovitih učenika osnovne škole
2. Redoviti učenici srednjih škola
3. Redoviti studenti

koji ispunjavaju slijedeće uvjete i dokazuju ih dostavljajući sljedeće isprve:

* da je državljanin Republike Hrvatske-presliku Domovnice ukoliko Zahtjev za potporu podnosi prvi put (za učenika/studenta za kojega se traži potpora)
* da imaju prebivalište na području Općine Martinska Ves najmanje osam dana unazad, računajući od dana stupanja na snagu ove Odluke- Potvrda/Uvjerenje o prebivalištu izdano nakon dana stupanja ove Odluke na snagu ili preslika osobne iskaznice ukoliko je iz iste vidljivo da je zadovoljen uvjet o trajanju prebivališta na području općine Martinska Ves
* da je upisao tekuću školsku/akademsku 2026./2027. godinu kao redovni učenik/student-Potvrda škole /fakulteta
* da nije stariji od 26 godina-presliku osobne iskaznice (ispunjavanje ovog uvjeta odnosi se na studente koji podnesu zahtjev za dodjelu jednokratne novčane potpore)

Obitelji/roditelji redovitih učenika osnovne škole traženu dokumentaciju podnose za dijete odnosno učenika osnovne škole za kojega traže novčanu potporu, dok prebivalište na području Općine Martinska Ves dokazuju i za sebe i za dijete (uz dijete, barem jedan roditelj mora imati prebivalište na području općine Martinska Ves)

**Članak 4.**

Pravo na podnošenje zahtjeva za dodjelu jednokratne novčane potpore nema učenik/student:

* koji se obrazuje uz rad

Nepostojanje zapreke iz stavka 1. ovog članka pristupnici dokazuju dostavljajući vlastoručno potpisanu izjavu danu pod materijalnom i kaznenom odgovornošću da nisu u radnom odnosu i ne ostvaruju prihode od redovnog rada, a isto se odnosi na srednjoškolske učenike i studente.

**Članak 5.**

Općina Martinska Ves novčane potpore dodjeljivat će jednokratno, po učeniku/studentu koji ostvari pravo na potporu temeljem ispunjenih uvjeta navedenih u članku 3. Ove Odluke, u sljedećim iznosima:

* za učenike osnovnih škola upisane u 1.-4. razred osnovne škole- **70 eura**
* za učenike osnovnih škola upisne u 5.-8. razred osnovne škole- **120 eura**
* za učenike upisane u srednje škole- **170 eura**
* za studente- **350 eura.**

Potpora se dodjeljuje za razdoblje jedne školske/akademske godine i to 2026./2027.

**Članak 6.**

Zahtjevi za isplate jednokratne novčane potpore podnose se Jedinstvenom upravnom odjelu Općine Martinska Ves, a zaključno **do 11. prosinca 2026. godine.**

Zahtjevu se prilaže dokumentacija navedena u članku 3. Odluke u preslici, te preslik tekućeg računa podnositelja zahtjeva.

Općina Martinska Ves zadržava pravo uvida u originalnu dokumentaciju priloženu zahtjevu.

Isplate će vršiti Jedinstveni upravni odjel Općine Martinska Ves sukcesivno prema obrađenim zahtjevima koji zadovoljavaju propisne uvjete, a zaključno sa **30.prosinca 2026**.godine.

Podnositelji zahtjeva, odnosno zahtjevi koji nisu podneseni u roku naznačenom u stavku 1. ove Odluke, te koji nisu ispunili uvjete i dostavili traženu dokumentaciju iz članka 3. ove Odluke, o neispunjavanju uvjeta i neisplati bit obavješteni pisanim putem, a po isteku roka iz stavka 1. ovog članka.

**Članak 6.**

Ova Odluka će se objaviti u „Službenom vjesniku“, službenom glasilu Općine Martinska Ves, a stupa na snagu prvi dan od dana objave.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PREDSJEDNICA  Tihana Čulinović Barašin, mag.oec. | | | | | | |  |  |
|  |  |  |  |  |  |  |  |  |