

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MARTINSKA VES

OPĆINSKO VIJEĆE

KLASA: 402-08/25-01/84

URBROJ: 2176-15-01/1-25-1

U Martinskoj Vesi, 10.prosinca 2025. godine

Temeljem članka 5. stavka 2. , članka 9. stavka 1. i članka 10. stavka 3. Zakona o financiranju političkih aktivnosti i izborne promidžbe i referenduma („Narodne novine“, broj 29/19, 98/19) i članka 34. Statuta Općine Martinska Ves („Službeni vjesnik“, broj 42/13,38/14,5/18, 6/20, 12/21), Općinsko vijeće na svojoj 4.sjednici održanoj 10.prosinca 2025. godine donosi slijedeću

#### O D L U K U

**o raspoređivanju sredstava iz Proračuna Općine Martinska Ves**

**za redovito financiranje političkih stranaka i članova izabranih sa liste grupe birača zastupljenih u Općinskom vijeću Općine Martinska Ves za**

**2026. godinu**

Članak 1.

Ovom Odlukom raspoređuju se sredstva za redovito financiranje političkih stranaka i članova izabranih sa liste grupe biračazastupljenih u Općinskom vijeću Općine Martinska Ves (u daljnjem tekstu: Općinsko vijeće) za 2026. godinu, a koja su osigurana u Proračunu Općine Martinska Ves za 2026. godinu.

Članak 2.

Za svakog člana Općinskog vijeća utvrđuje se jednaki godišnji iznos sredstava.

Za svakoga člana Općinskog vijeća podzastupljenog spola, političkim strankama, odnosno članovima izabranim sa liste grupe birača pripada i pravo na naknadu u visini od 10 % iznosa predviđenog po svakom članu Općinskog vijeća.

Članak 3.

Za svakog člana Općinskog vijeća utvrđuje se godišnji iznos sredstava od 260 eura.

Za svakog člana Općinskog vijeća podzastupljenog spola, uz iznos iz stavka 1. ovog članka utvrđuje se i godišnja naknada u iznosu od 26 eura.

Članak 4.

Političkim strankama i članovima Općinskog vijeća izabranih sa liste grupe birača zastupljenim u Općinskom vijeću raspoređuju se sredstva osigurana u Proračunu Općine Martinska Ves za 2026. godinu na način utvrđen u članku 3. ove Odluke u iznosima kako slijedi u tablici u nastavku:

|  |  |  |  |  |
| --- | --- | --- | --- | --- |
| **POLITIČKA STRANKA/ČLAN OPĆINSKOG VIJEĆA IZABRAN SA LISTE GRUPE BIRAČA** | BROJ ČLANOVA IZABRANIH U OPĆINSKO VIJEĆE | OD ČEGA BROJ ČLANOVA PODZASTUPLJENOG SPOLA | UTVRĐENI GODIŠNJI IZNOS SREDSTAVA | UTVRĐENI TROMJESEČNI IZNOS SREDSTAVA |
| HDZ-Hrvatska demokratska zajednica | 6 | 1 | 1.586 eura | 396,50 eura |
| MARKO ANTOLIC- Član Općinskog vijeća izabran sa liste grupe birača | 1 | 0 | 260 eura | 65 eura |
| FILIP MLAĐENOVIĆ-član Općinskog vijeća izabran sa liste grupe birača | 1 | 0 | 260 eura | 65 eura |
| DANIJEL KOSTELAC-član Općinskog vijeća izabran sa liste grupe birača | 1 | 0 | 260 eura | 65 eura |
| JURICA BELČIĆ-član Općinskog vijeća izabran sa liste grupe birača | 1 | 0 | 260 eura | 65 eura |
| MARTA ANTOLIC MATLEKOVIĆ-članica Općinskog vijeća izabrana sa liste grupe birača | 1 | 1 | 286 eura | 71,50 eura |
| TIHANA ČULINOVIĆ BARAŠIN- članica Općinskog vijeća izabrana sa liste grupe birača | 1 | 1 | 286 eura | 71,50 eura |
| IVICA DADOVIĆ -HSS-SR- Hrvatska seljačka stranka-Stjepan Radić | 1 | 0 | 260 eura | 65 eura |
| UKUPNO | 13 | 3 | 3 458 eura | 864,50 eur |

Članak 5.

Obračun i isplatu sredstava za redovito godišnje financiranje političkih stranaka ičlanova izabranih s liste grupe birača zastupljenih u Općinskom vijeću, vrši Jedinstveni upravni odjel Općine Martinska Ves tromjesečno u jednakim iznosima, a na temelju izvješća Mandatne komisije sa konstituirajuće sjednice o rezultatima provedenih izbora za Općinsko vijeće.

Sredstva za redovito godišnje financiranje političkih stranaka zastupljenih u Općinskom vijeću doznačuju se na žiro-račun političke stranke razmjerno broju njenih članova u Općinskom vijeću u trenutku konstituiranja Općinskog vijeća, a o broju žiro-računa za doznaku sredstava, nadležno tijelo političke stranke dužno je pisano obavijestiti Jedinstveni upravni odjel Općine Martinska Ves.

Svaki član Općinskog vijeća izabran sa liste grupe birača je dužan otvoriti poseban račun na koji će se uplaćivati sredstva za redovito godišnje financiranje i o tome pisano obavijestiti Jedinstveni upravni odjel Općine Martinska Ves.

Članak 6.

Ova Odluka stupa na snagu dan nakon objave u „Službenom vjesniku“, službenom glasilu Općine Martinska Ves.

PREDSJEDNICA

Tihana Čulinović Barašin,mag.oec.